Alises iela (dziesma)
Šis raksts ir par Jāņa Lūsēna dziesmu. Par citām jēdziena Alises iela nozīmēm skatīt nozīmju atdalīšanas lapu. "Alises iela" ir 1997. gadā komponēta Jāņa Lūsēna dziesma ar Normunda Beļska vārdiem. Dziesmu izpildīja Igo. Dzejolis “Alises iela” iekļauts grāmatā “Savādā pasaule” un ir veltīts bērniem no nelabvēlīgām ģimenēm, kas izmitināti patversmē Alīses ielā. 2018. gadā "Alises iela" ieguva 92. vietu Radio SWH organizētajā LVtop100 aptaujā.